## Redigering af infobokse.
Jeg stillede et spørgsmål i , men der kom ingen svar, så nu spørger jeg her i stedet.
I skabelonen er der en del felter, der burde forsvinde, når de ikke bliver brugt, men i praksis virker det ikke (se fx Scottish National Party, og diskussionen dér). Er det, fordi vi bruger en forældet type boks? Sammenlign denne boks med fx den svenske, "Mall:Partifakta" (). Burde man kopiere den svenske skabelon til dawiki? 
Jeg vil gerne gøre arbejdet med at erstatte "Infoboks politisk parti" med en oversættelse af "Partifakta", men hvad er bedst? (1) At erstatte indholdet af den danske boks med indholdet af den svenske, og så rette det til (hvilket formentlig vil føre til, at alle partibokse vil se herrens ud, mens arbejdet står på), eller (2) at lave en ny partiboks under nyt navn, fx "Partifakta", så jeg kan arbejde i fred og ro, og så kan vi se overveje at erstatte den gamle med den nye senere.
Jeg spørger, fordi jeg har været ret (læs: meget) passiv i de seneste år, så principperne kan jo have ændret sig i mellemtiden. -- 11. maj 2011, 15:35 (CEST)
